AksaraLLM/aksara-bahasa-daerah-v1 huggingface dataset:
Idris Sardi (lair ing Batavia, Indhiya Nèderlan (saiki Jakarta), 7 Juni 1938; umur 74 taun) ya iku pamaen piyul Indonésia. Dhèwèké anak saka juru main piyul orkes RRI Studio Jakarta, Bp. Sardi.

Lakune Urip 
rikala umuré 6 taun, pisanan ngerti piyul. Umur 10 taun pisanan metu ing Yogyakarta taun 1949 lan akèh wong kang seneng. Akèh kang ngarani mawa bocah ajaib kanggo piyul ing Indonésia, amarga ing umuré kang isih enom banget wis pinter dolanan piyul.

Tahun 1952 Sekolah Musik Indonésia (SMIND) dibukak, mawa syarat nrima lulusab SMP utawa saderajat. Tahun 1952, Adris Sardi nembé umur 14 taun, saéngga dhèwèké durung lulus SMP, nanging amarga pinter anggoné maen piyul dhèwèké ditampa mawa siswa SMIND mau. Bareng karo kancané uga pamaen piyul, Suyono nanging dudu bocah ajaib, kang luwih tuwa 2 taun ya iku murid SMIND kang duwé bakat.

Ing Orkes murid SMIND pimpinan Nicolai Varvolomojeff, taun 1952 Idris kang isih nganggo clana cendhak sabendinane lungguh mawa concert master ing umur 14 taun, lungguh jejeran karo Suyono. Rata-rata muid SMIND umuré punjul 16 taun.

Guru piyul Idris rikala iku ing Yogyakarta (1952-1954) ya iku George Setet, déné rikala ing Jakarta (sawisé 1954) ya iku Henri Tordasi. Kaloro guru iku asalé saka Honggari wis ngajari akèh pamaen piyul ing Indonésia.

Karier Musik 
Rikala M. Sardi séda, 1953, Idris umuré 16 taun kudu nggenteni panggonane bapakne ma violis kapisan ing Orkes RRI Studio Jakarta pimpinan Saiful Bahri.

Tahun 60-an, IDris pindhah saka musik piyul serius, idolisme heifetz menyang komersialisasi Helmut Zackarias.

Upama biyèn Idris Sardi sinau musik klasik terus ing tingkat master karo Jascha Heifetz utawa Yahudi Menuhin, mula dhèwèké bakal dadi pamaen piyul internasional satingkat karo Heifetz dan Mehunin. Nanging, sanajan dhèwèké durung tahu ajaran piyul ing jaban rangkah, dhèwèké tetep satingkat karo Zacharias.

Wong Indonésia kang tahu sinau bareng Haifetz ya iku Ayke (Liem) Nursalim, saiki ora bisa maen piyul manèh amarga drijine kram, lan tahu dadi pamaen piyul Indonésia kang misuwur biyèn rikala umuré 4 taun ing Yogyakarta wis maen ing orkes.

Panghargyan 
Idris Sardi tahu éntuk panghargyan mawa komponis lan ilustrator musik kanggo filem. Entuk Piala Citra kanggo Penata Musik Terbaik ya iku ing filem-filem:

 Pengantin Remaja (1971)
 Perkawinan (1973)
 Cinta Pertama (1974)
 Doea Tanda Mata (1985)

Kulawarga 
Dhèwèké uga bapak saka pamaen filem Santi Sardi lan Lukman Sardi saka kawinane karo Zerlita. Sawisé pegat karo Marini, Kawinane kang kaping telu ya iku karo Ratih Putri.

Sardi duwé murid siji kang wis sukses dadi violis wédok kang misuwue ing Indonésia, ya iku Maylaggayza Wiguna. Dhèwèké uga tahu misuwur amarga duwé nomer kendaraan "B 10 LA'kang bisa diwaca "piyul". Sawisé iku diwartakake dadi akèh sing ngerti, dhèwèké ngrasa ora kepénak amarga kerep dimatake wong liya ning endi waé dhèwèké lunga. Mula iku Sardi nggenti nomer kendaraane dadi nomer biyasa.

Cathetan suku 

Musik
Lair 1938
Antonio Abetti inggih punika salah satunggaling astronom saking Italia ingkang miyos wonten ing tanggal 19 Juni 1846 lan séda ing tanggal 10 Pebruari 1928.
Antonio Abetti miyos wonten ing San Pietro ing Goriza (Šempeter-Vrtojba), lan piyambakipun fokus kanggé sinau ing babagan matematika lan teknik wonten ing University of Padua. Piyambakipun gadhah satunggal garwa inggih punika Giovanna Colbachini ing taun 1879 lan gadhah kalih putra. Antonio Abetti séda wonten ing Arcetri.

Biografi 
Antonio Abetti inggih punika salah satunggaling insinyur sipil nanging ing taun 1868 pindhah minatipun ingkang langkung remen kaliyan babagan astronomi, sasampunipun satunggal taun sadèrengipun piyambakipun pikantuk gelar sarjana matematika lan teknik saking Univertas Padua. Ing taun 1921, nalika yuswanipun 75 taun, piyambakipun pensiun nanging tetep nglajengaken panalitènipun ing observatorium.

Padamelanipun 
Abetti gadhah padamelan ingkang baku ing babagan astronomi lan ngawontenaken kathah panalitèn ing bab planit-planit ingkang alit, komet, lan lintang-lintang sanèsipun ingkang wonten ing langit. Ing taun 1874, piyambakipun ndhèrèk ing satunggaling èkspèdhisi ingkang dipunpandhegani déning Pietro Tacchini kanggé nliti satunggaling objek transit Venus kanthi ngginakaken spektroskop. Ing wekdal salajengipun piyambakipun lajeng dados direktur wonten ing Osservatorio Astrofisico ing Arcetri lan dados profesor ing University of Florence.
Observatrium Arcetri dipundhirikaken déning GB Donati ing taun 1872, lajeng saperanganipun sampun dipuntilar sasampunipun sedanipun Donati. Dados tugas angengipun ingkang sapisan kanggé Abetti inggih punika kanggé ndhirikaken satunggaling teleskop ingkang sampun dipunyasa wonten ing lokakarya ing Padua. Lensa objektif ingkang dipun-ginakaken inggih kanthi diameter doublet 28 cm (11 inci) lan dawanipun focal 533 cm ingkang dipunyasa déning GB Amici ing taun 1839. Kanthi piranti punika, Abetti saged pikantuk asiling paningalan bab posisi planit-planit minor, komet, lan lintang.

Abetti inggih ndhèrèk kathah pakempalan ing antawisipun dados anggota wonten ing organisasi-organisasi kados makaten.
 Anggota saking Accademia dei Lincei.
 Anggota saking Royal Astronomical Society.
 Satunggaling kawah wonten ing bulan dipunparingi nama kawah Abetti sasampunipun Antonio kaliyan Giorgio Abetti sampun dhateng wulan.
 Satunggaling planit minor ugi dipunparingi nama 2646 Abetti inggih dipunparingi nama Abetti sasapunipun Antonio lan putranipun manggihaken planit punika.

Cathetan suku 

Ahli astronomi Italia
Lair 1846
Giorgio Abetti inggih punika salah satunggaling astronom ingkang miyos wonten ing tanggal 5 Oktober 1882 lan séda wonten ing tanggal 24 Agustus 1982 lan piyambakipun inggih astronom ingkang nliti srengengé saking Italia.

Giorgio Abetti inggih miyos wonten ing Padua, ingkang minangka putranipun saking astronom Antonio Abetti. Piyambakipun inggih ngrampungaken sekolahipun wonten ing University of Padua lan Universitu of Rome La Sapienza.
Sasampunipun miwiti sekolah wonten ing Universitas Roma, piyambakipun lulus saking babagan ngèlmu fisika wontn ing Universitas Padua wonten ing taun 1904. Lajeng dados asisten sukarela wonten ing Observatorium astronomi ing Padua lan lajeng ing Berlin dados asisten malih wonten ing Heidelberg saking taun 1906 – 1908. Salajengipun wonten ing semester kaping kalih ing taun 1908, piyambakipun kesah dhateng Observatorium Yerkes ing Jenewa, caket kaliyan Williams Bay ingkang tebihipun kirang langkung 130 kilomèter ing sak loripun Chicago.

Padamelanipun
Giorgio Abetti miwiti padamelanipun wonten ing observatorium Collegio Romano ing Roma minangka asisten astronom. Ing taun 1921 piyambakipun ugi sukses kados bapakipun minangka direktur saking Observatorium Astrofisioco ing Arcetri, lan lajeng dipunterasaken ngantos ing taun 1957. Wiwit ing wekdal ing sami, piyambakipun ugi dados profesor wonten ing University of Florence, lan lajeng dipunterasaken ing kaprigelan punika ngantos taun 1957.
Giorgio Abetti inggih naté kecathet kanggé mimpin satunggaling èkspèdhisi kanggé nliti bab lintasanipun srengéngé dhateng Sibria ing taun 1936 lan ing Sudan taun 1952. Piyambakipun ugi dados profesor ing Universitas Kairo ing taun 1948. Giorgio Abetti inggih minangka dados wakil présidhèn saking International Astronomical Union ing taun 1938, lan pikantuk gelar Medaglia d'argento saking Italian Geographic Society ing taun 1915, pikantuk gelar Premio reale saking Accademia dei Lincei ing taun 1925, lan pikantuk medali Janssen ing taun 1937.
Satunggaling kawah ing bulan ugi dipunparingi nama "Kawah Abetti" lan satunggaling asteroid ugi dipunparingi nama 2646 Abetti minangka satunggaling pakurmatan kanggé piyambakipun lan bapakipun ingkang sampun manggihaken kalih objek punika.

Bibliografi
Giorgio Abetti inggih ugi satunggaling pujangga ingkang sampun medalaken sapérangan karya populeripun ing babagan astronomi. Tuladhanipun asiling karyanipun ing antawisipun inggih kados makaten:
Handbook of Astrophysics
Nebulae and Galaxies
Solar Research
Stars and Planets
The Exploration of the Universe
The History of Astronomy (1952, English edition)
The Sun (1963)

Cathetan suku

Lair 1882
Pati 1982
Ahli astronomi Italia
Squirtle utawi , inggih punika nama kanggé salah satunggaling spésies Pokémon wonten ing seri dolanan Pokémon ingkang dipunkembangaken déning parusahan Game Freak, kanggé konsol dolanan portabel saking Nintendo. Karakter punika dipunrancang déning tim perancang lan pangembang saking Game Freak lan dipunjangkepi déning Ken Sugimori. Wonten ing dolanan, Squirtle minangka salah satunggaling jinis Pokémon toya ingkang awujud bulus alit, ingkang ugi minangka Pokémon starter (Pokémon wiwitan ingkang saged kapilih déning juru main) wonten ing dolanan video Pokemon G1 (Red lan Blue), sesarengan kaliyan Charmander lan Bulbasaur, kalih Pokémon starter sanèsipun. Kados déné sapérangan Pokémon sansèipun, Squirtle saged ugi nindakaken evolusi (wonten ing dolanan punika sami paham minangka éwah-éwahaning wujud lan karakteristik). Wujud éwahanipun evolusi saking Squirtle inggih punika Wartortle (manawi dipunmainaken dumugi level 16), lajeng dados Blastoise (nalika dumugi ing level 36).

Kajawi wonten ing Pokemon G1, Squirtle ugi medal wonten ing seri Pokemon G3, inggih punika FireRed lan LeafGreen. Déné wonten ing serial anime, Ash Ketchum lan pacaripun, May gadhah ugi Pokemon jinis Squirtle, ingkang wekdal punika katitipaken wonten ing Professor Oak.

Désain lan karakteristik 
Squirtle minangka salah satunggali saking 151 rancangan ingkang béda ingkang kasungsun déning tim perancang karakter saking Game Freak lan dipunpungkasaken déning Ken Sugimori kanggé dolanan Pocket Monsters Generasi kapisanan ingkang kanthi judhul Red and Green, ingkang dipunlokalisasikaken ing njawi Jepang minangka Pokémon Red and Blue. Sajatosipun karakter mau dipunsukani nama "Zenigame" wonten ing basa Jepang. Nintendo milih nyaosi nama ingkang "pinter lan deskriptif" wonten ing manéka jinis (spésies) Pokémon kanthi panampilan lan cirinipun nalika nerjemahaken dolanan mau kanggé para panganggo ing "Dunia Barat" kanthi ancas damel karakter mau langkung gampil sami paham déning laré-laré Amérika. Nama Squirtle wonten ing basa Inggris asalipun saking tembung "squirt" (muncrat) lan "turtle." (bulus) Wonten spekulasi bilih nama mau asalipun saking tembung squirrel," (tupai) lan "turtle," (bulus) amargi desain buntutipun ingkang mirib kaliyan buntut tupai (bajing).

Evolusi

Wartortle

 inggih punika salah satunggaling karakter spésies Pokémon wonten ing seri dolanan lan waralaba Pokémon saking Jepang. Wartortle dipunsebut Kameil wonten ing basa Jepang, dipunkenal minangka Pokémon bulus, lan minangka evolusi saking spésies Pokémon Squirtle.  Wonten ing dolanan video Pokémon, juru main saged pikantuk Wartortle sasampunipun Squirtle ingkang dipungadhahi dumugi ing level 16, lajeng Wartortle badhé evolusi dados Blastoise nalika dumugi level 36.

Blastoise

Blastoise inggih punika salah satunggaling jinis Pokémon toya kanthi wujud bulus ageng kanthi meriam ing gegeripun. Blastoise minangka evolusi saking Squirtle (fase kapisanan) lan Wartortle (fase kalih). Blastoise wonten ing urutan kaping 9 wonten ing Pokédex nasional.

Cathetan suku

Pranala njawi 
 Situs wèb resmi

Pokémon
inggih punika salah satunggaling karakter spésies Pokémon wonten ing seri dolanan lan waralaba Pokémon saking Jepang. Wartortle dipunsebut Kameil wonten ing basa Jepang, dipunkenal minangka Pokémon bulus, lan minangka evolusi saking spésies Pokémon Squirtle.  Wonten ing dolanan video Pokémon, juru main saged pikantuk Wartortle sasampunipun Squirtle ingkang dipungadhahi dumugi ing level 16, lajeng Wartortle badhé evolusi dados Blastoise nalika dumugi ing level 36.

Brett Elston, editor situs GamesRadar, nandhingaken Wartortle kaliyan Ivysaur lan Charmeleon, lan deskripsikakenipun minangka Pokémon wujud pertengahan sadéréngipun dados Pokémon ingkang kiyat sanget.

Désain lan karakteristik 
Wartortle inggih punika salah satunggal saking 151 désain spésies Pokémon ingkang dipunrancang lan dipunkembangaken déning parusahan Game Freak kanggé konsol dolanan portabel saking Nintendo. Desainipun dipunpungkasaken déning Ken Sugimori lan dipundhérékaken wonten ing dolanan Pokémon génerasi kapisanan (1996) ingkang judhul Pocket Monster Red and Green, ingkang dipunlokalisasikaken ing njawi Jepang minangka Pokémon Red and Blue. Sajatosipun karakter punika dipunsebut kanthi nama "Kameil" wonten ing basa Jepang, gabungan saking tembung kame (bulus) lan tēru (teil, buntut). Nalika produk waralaba Pokémon dipunekspor dhateng Dunia Barat, Nintendo mutusaken kanggé maringi nama ingkang "pinter lan deskriptif" dhateng manéka spésies Pokémon kanthi penampilan lan ciri ingkang kagambaraken, supados langkung gampil dipunkenal déning laré-laré Amérika. Saking babagan punika wau nama Wartortle dipun-ginakaken, ingkang minangka portmanteau saking tembung warrior (pendekar), tortoise (bulus), lan turtle (penyu).

Miturut konsèp dolanan, Wartortle minangka evolusi saking Pokémon sanès, inggih punika Squirtle ingkang sampun dumugi ing level 16. Manawi karakter Wartortle terus dipunmainaken lan dumugi ing level 36, Wartortle bakal evolusi dados Blastoise. Boten kados Squirtle ingkang katingal langkung tenang, tampilan Wartortle katingal langkung sangar. Kajawi inggil lan bobotipun tambah, Wartortle gadhah kulis ingkang langkung peteng, mata ingkang sereng kanthi pupil ingkang langkung alit, lan gadhah kalih taring ingkang medal. Wonten ing cakangipun wonten goresan bekas paprangan, kasil saking paprangan ingkang sengaja dipunpadosi. Wartortle ugi gadhah sapasang talingan mirib wulu, lan buntutipun dados langkung pethak, gempal, lan langkung dawa manawi dipunsingidaken ing thothokipun; pérangan badan mau mbiyantu Wartortle nalika renang amargi dados dayung utawi sirip. Buntutipun ugi minangka benda bernilai tinggi kanggé kolektor item, ingkang njalari kathah tiyang madosi Pokémon mau, damel cacahipun samsaya kirang. Alasan perburuan ilegal mau dipunsebabaken buntut Wartortle minangka lambang umur dawa wonten ing donya Pokémon, dipunanggap maringi umur dawa kanggé Pokémon mau sadangu ewunan taun.

Cathetan suku

Pranala njaba 
 Situs wèbresmi

Pokémon
Charles Greeley Abbot inggih punika salah satunggaling astronom ingkang miyos wonten ing tanggal 31 Mèi 1872 lan séda ing taun 1973. Piyambakipun ugi minangka panaliti astrofisik saking Amérikah Sarékat lan minangka sekretaris ingkang kaping gangsal saking Smithsonian Institution, ingkang njabat saking taun 1928 ngantos taun 1944.

Abbot medal saking dados direktur ing Smithsonian Astrophysical Observatory, kanggé dados asisten sekretaris lan lajeng dados sekretaris ing Smithsonian Institution ing sadangunipun pakaryanipun. Minangka tokoh ahli astrofisika, piyambakipun inggih nliti konstanta saking srengéngé. Panaliten ingkang langsung dipunpandhegani déning piyambakipun inggih dipunlampahaken kanggé manggihaken tombol surya kompir, boiler surya, lan produk - produk sanèsipun ingkang bab ngginakaken ènergi surya ingkang sampun dipunpatenaken.

Biografi
Charles Greely Abbot inggih miyos wonten ing Wilton, New Hampshire. Tiyang sepuhipun inggih namung gadhah padamelan dados tani lan piyambakipun inggih minangka putra paling alit saking sekawan sedherekipun.
Minangka satunggaling lare enem ingkang gadhah bakat ingkang kathah, piyambakipun lajeng yasa lan nyipta kathah prakawis, kados ndamel piranti kanggé ndandosi piranti ingkang risak, roda toya kanggé nguripaken pompa, lan ugi damel pit onthel. Piyambakipun mandheg anggènipun sekoah ing yuswa 13 taun lan lajeng dados tukang kayu. Kalih taun salajengipun piyambakipun lajeng saged sekolah malih ing tingkat SMA. Piyambakipun ugi mlebet sekolah Phillips Andover Academy.

Ing taun 1895, piyambakipun pikantuk gelar Master of Science ing babagan fisika. Abbot lajeng kepanggih kaliyan Samuel P. Langley wonten ing kampus MIT nalika Langely nembé sowan kanggé pados asisten. Lajeng ing taun punika ugi, piyambakipun lajeng saged makarya minangka pembantu ing Smithsonian Astrophysical Observatory.

Padamelanipun
Abbot miwiti padamelanipun wonten ing panaliten bab astrofisika kanthi pokok kajianipun wonten ing radiasi srengéngé saderengipun nerasaken kanggé metakake pola siklik ingkang kapanggih wonten ing variasi srengéngé. Kanthi wontenipun panaliten punika, piyambakipun gadhah pangangkah kanggé nglacak konstanta surya supados saged damel prediksi pola cuaca. Piyambakipun pitados bilih srengéngé inggh punika satunggaling lintang variabel ingkang kénging efek cuaca ing bumi, ingkang lajeng nuwuhaken kathah kritikan ing jamanipun. Piyambakipun ugi nindakaken kerja lapangan ing  Smithsonian Institution ingkang dipunyasa nalika masa jabatanipun minangka direktur ing SAO, Observatorium Lick lan wonten ing Gunung Wilson Observatory, Wonten ing Observatorium Lick piyambakipun makarya sesarengan kaliyan W.W. Campbell. Kangge ngicalaken kathah kritikan ingkang medal, lajeng Abbot ngginakaken balon kanthi pyrheliometer ingkang dipuninstal wonten ing bab pengukuran.
Abbot inggih punika ilmuwan ingkang sapisan saking Amérika ingkang nindakaken panaliten punika, kanthi asilipun balon saged dumugi langkung saking 25 kilomèter.

Cathetan suku

Artikel mawa basa krama
Ahli astronomi Amérikah Sarékat
Lair 1872
Newcastle United Football Club inggih punika salah satunggaling klub bal-balan Inggris ingkang dipunmadhegaken rikala taun 1881. Kanthi markas wonten ing Newcastle upon Tyne, Inggris. Nalika mangsa 2006/07 main wonten ing Liga Premier Inggris. Newcastle naté kadegradasi, anangin sukses wangsul malih promosi dhateng Liga Primer Inggris wonten ing mangsa 2010-2011. Klub punika mainaken tetandhingan kandhangipun wonten ing kandhangipun Stadion St James' Park ingkang gadhah kapasitas52.387 penonton. Seragam Newcastle gadhah warni pethak cemeng.

Sajarah dangu Newcastle United kawiwitan kanthi perseteruan antawising 2 klub inggih punika Newcastle East End lan Newcastle West End.

Perseturuan punika kapungkasi wonten inng taun 1892 nalika Newcastle East End ingkang nalika punika inggih klub ingkang paling dominan wonten ing antawising kekalihipun klub punika, lan klub Newcastle West End kosok wangsulipun saweg ngalam krisis finansial. Pungkasanipun kekalih klub punika sarujuk nggabungaken dhiri lan mbentuk satunggaling klub ingkang langkung solid kanthi nama Newcastle United.

Kekalihiipun milih stadion St James' Park minangka markas klub énggal mau lan nggantos seragam ingkang wiwitanipun kanthi warni abrit lan pethak dados garis pethak cemeng. Klub énggal mau kapilih kanggé mlebet ing Liga Sepak Bola nalika taun 1893, lan nalika taun-taun candhakipun Newcastle United dados bahan guneman ing kathah médhia masa ing Inggris nalika punika.

Pas setunggalatus taun candhakipun, wonten ing taun 1993, Newcastle United kasil pikantuk promosi kanggé mlebet dhateng Divisi Utama Liga Inggris ingkang wonten ing basa Inggrisipun dpiunkenal kanthi nama "Premier League".

Pemain

Tim utama

Prestasi 
 4 Liga Premier Inggris: 1905, 1906, 1907, 1929
 6 Piala FA: 1910, 1924, 1932, 1951, 1952, 1955
 1 FA Community Shield: 1909
 1 Piala UEFA (dulu masih bernama Piala Fairs): 1969
 1 Liga Divisi Dua Inggris: 1965
 2 Liga Divisi Satu Inggris: 1993, 2010
 1 Piala Texaco: 1974, 1975
 1 Piala Anglo-Italia: 1973
 1 Piala Intertoto: 2006

Cathetan suku

Pranala njaba 
 
 IndoToonArmy
 Toon Army Indonésia
 MagpiesZone - Situs pribadi tentang Newcastle
 Blog tentang Newcastle

Tim bal-balan Inggris
Newcastle United F.C.
Klub Liga Utama Inggris
Hutauruk ya iku salah siji jeneng marga (nama kulawarga) ning bebrayan Batak mligi Batak Silindung. Katurunan Donda Ujung kang nganggo marga Hutauruk iki dudu putra Toga Sipoholon nanging putra Raja Naipospos.

Donda Ujung 

Donda Ujung ya iku putera kaping loroné Raja Naipospos kasil saka bebrayan karo ingkang èstri I (pisan) boru Pasaribu. Donda Ujung ya iku putra kaping loro saka lima bersaudara putra Raja Naipospos (Sibagariang-Hutauruk-Simanungkalit-Situmeang-Marbun). Donda Ujung lair saka garwa I (kapisan) boru Pasaribu. Katurunan Donda Ujung kang margané Hutauruk. Nganti saiki katurunan Donda Ujung iku margané Naipospos Hutauruk.

Tokoh kang margané Hutauruk
 Bornok Hutauruk
 Berlian Hutauruk

Pranala njaba  	
 Kisah Raja Naipospos dan Keturunannya, tulisan Ricardo Parulian Sibagariang
 Toga Sipoholon bukanlah putera Naipospos, tulisan Ricardo Parulian Sibagariang
 Martuasame adalah julukan (goar tulut) Naipospos, tulisan Ricardo Parulian Sibagariang
 Bukti-Bukti Hak Sulung Sibagariang, tulisan Ricardo Parulian Sibagariang

Marga Batak Toba
Naipospos
Sekolah Dhasar Negeri (SDN) 1 Jatiluhur punika salah satunggaling sekolah dhasar ingkang dumunung wonten ing Kacamatan Jatiluhur Kabupatèn Purwakarta.

Sajarah 
SDN I Jatiluhur wiwit dipunadegaken ing taun 1975 lan wiwit operasi wonten ing taun 1976 kanthi nama SDN 2 Cilegong wonten ing Désa Cilegong. Nalika taun 2001 SDN 2 Cilegong ngalami rehab total (Basic Education Project). Amargi kadadosan éwah-éwahaning otonomi tlatah rikala taun 2005, saéngga Désa Cilegong gantos dados Désa Jatiluhur Kacamatan Jatiluhur lan nama Sekolah Dhasar Negeri 2 Cilegong gantos dados SDN 1 Jatiluhur amargi dipunsambungraketaken kaliyan nama Désa.

Visi 
Dadosaken SDN 1 Jatiluhur unggul wonten ing mata wulangan Basa Indonesia wonten ing taun 2016

Misi 
 Ningkataken kagiyatan prosès piwulangan saperlu nunjang dipungayuhipun pangembangan potensi pasarta didik wonten ing panguasan mata wulangan Basa Indonesia lumantar kagiyatan intrakurikuler, lan ekstrakurikuler;
 Nyiptakakenpasarta dhidhik ingkang tangat, patuh, lan disiplin wonten ing wicara lan tumindak;
 Wujud pasarta dhidhik ingkang gadhah prestasi wonten ing babagan mata wulangan Basa Indonesia;
 Ngrembakakaken inovasi lan modhèl kagiyatan pasinaonan Basa Indonesia;
 Ningkataken sarana lan prasarana satra piranti paraga utamanipun wonten ing mata wulangan Basa Indonésia;
 Ningkataken ketrampilan guru wonten ing piwulangan Basa Indonésia
Ningkataken greget lan prestasi kerja ingkang dhedhasar kakaluwargan lan katuladhanan saperlu maringi layanan ingkang optimal dhumateng stakeholders;
 Ningkataken greget sinau siswa;
 Ngraketaken kerja sama kaliyan masarakat sakitar lingkungan sekolah.

Ancas 
 NIngkataken "percepatan pemerataan" kanggé miyaraken kasempatan sinau tumrap laré umur SD, paningkatan mutu, relevansi, lan daya saing pendidikan sarta ningkataken kelola (governance), akuntabilitas, lan pencitraan publik pendidikan SD pinuju dadosipun Manajemen Kanthi Basis Sekolah;
 Ningkataken èfèktivitas, èfisiènsi, transparansi, lan akuntabilitas palaksanan lan pengelolaan program kagiyatan pembinaan SD kanthi skala nasional ingkang dipunbiayai déning dana Bantuan Operasional Sekolah;
 Mbentuk perilaku paserta didik ingkang gadhah akhlak lan terpuji ingkang sami kaliyan tuntutan agama;
 Mujudaken pasarta didik ingkang gadhah kapinteran, kaprigelan, lan kamandirian sarta saged ngetrapaken aji-aji budaya bangsa wonten ing pagesangan saben dinten.
 Maringi bekal pasarta didik kanthi ulah raga, seni, lan kaprigelan minangka bekal ngembangaken dhiri ing salajengipun.
 Ngoptimalaken peran sarta komite sekolah lan masarakat saperlu mbiyantu ningkataken mutu pendidikan
 Nyamekataken pasarta dhidhik supados saged nglajengaken pendhidhikanipun dhateng jenjang ingkang langkung inggil.

Prèstasi 
 Sekolah Peduli Lingkungan 2010 Tingkat Provinsi Jawa Barat.
 Penghargaan Raksa Prasadha Kategori Sekolah Berbudaya Lingkungan Tingkat Provinsi Jawa Barat Taun 2012.

Cathetan suku 

 Nomor Induk Siswa Nasional 
 Nomor Pokok Sekolah Nasional 

Sekolah dhasar
Mathieu Kérékou ugi naté dipuntepungi minangka Ahmed Kérékou (miyos 2 September 1933-séda 14 Oktober 2015) inggih punika Présidhèn Dahomey/Benin wonten ing masa diktator militèr wonten ing periode 1972-1991. Piyambakipun njabat malih dados Présidhèn lumantar pemilu ingkang dhémokratis kanggé masa kalungguhan 1996-2001. Yayi Boni nggantosaken posisinipun minangka présidhèn nalika tanggal 6 April 2006.

Sasampunipun sinau wonten ing sekolah militèr wonten ing Mali lan Senegal Kérékou dinas wonten ing militèr, lan dumugi pangkat mayor. Piyambakipun ngrebut kakuwasan wonten ing Benin lumantar sawijining kudeta militèr nalika tanggal 26 Oktober 1972 lan ngangkat dhirinipun minangka présidhèn. Wonten ing November 1974 piyambakipun nindakaken nasionalisasi bank-bank lan indhustri lenga, sarta mbiwarakaken nagaranipun dados nagara Marxis-Leninis. Piyambakipun ugi nggantos nama nagaranipun saking Dahomey dados Benin nalika tanggal 1 Dhésèmber 1975. Tanggal 28 September 1980, Kérékou mlebet agaman Islam lan nggantos namanipundados Ahmed, nanging ing pungksana piyambakipun wiwit migunakaken nama Mathieu malih, ugi piyambakipun ngaku dados sawijining tiyang Kristen ingkang miyos ènggal.

Kérékou inggih punika diktator kapisanan Afrika ingkang ngidinaken prosès dhémokratisasi wonten ing nagaranipun, parténipun, Parté Revolusioner Rakyat Benin (Parti de la révolution populaire du Bénin, PRPB), nolak Marxisme wonten ing taun 1990. Pilihan umum multi-parté dipunidinaken kalangsung nalika taun 1991, ingkang njalari Kérékou asor, amargi piyambakipun namung pikantuk swanten 32%, kirang saking sepalih saking swanten ingkang kakempalaken déning bekas Mahamantri Nicéphore Soglo. Wonten ing pemilu 1996 Kérékou ngasoraken Soglo wonten ing puteran kaping kalih lan mendhet malih kalungguhan kapresidenan malih. Piyambakipun kapilih malih kanggé masa kalungguhan 5 taun kaping kalih nalika Maret 2001. Wiwit punika kaungkap bilih parusahan Amérika Titan maringi béya kanggé pamilihanipun malih. Bab punika njalari kampanye pamilihanipun dipunpitakenaken malih keabsahanipun.

Wonten ing masa jabatannya ingkang kaping kalih, pamarèntahanipun mendhet kabijakan èkonomi liberal. Masa punika ugi dipuntandhani dénng ndherekipun Benin wonten ing ing misi pemeliharaan perdamaian ing nagara-nagara Afrika sanèsipun. Konstitusi Benin nglarang Kérékou ndhèrèk malih wonten ing pilihan umum Maret 2006, amargi yuswanipun sampung langkung saking wates 70 taun. Konstitusi ugi nglarang piyambakipun nyalonaken dhiri ingkang kaping 3. Kérékou naté ngendika bilih piyambakipun boten kapingin konstitusi dipunéwahi.

Wonten ing 5 Maret 2006, para pemilih tindak dhateng bilik suara saperlu milih sinten ingkang nggantosaken Kérékou minangka Présidhèn Benin. Pemilu punika kamenangaken déning Yayi Boni amargipiyambakipun saged kasil ngasoraken Adrien Houngbédji wonten ing kalih puteran.

Cathetan suku 

Kérékou, Mathieu
Kérékou, Mathieu
Kérékou, Mathieu
Tokoh Donya
Daftar Doraemon Movie

 Nobita no Kyoryuu (92 menit)
 Nobita no Uchu Kaitakushi (91 menit)
 Nobita no Daimakyo (92 menit)
 Nobita no Kaitei Kikanjo (95 menit)
 Nobita to Makai Daiboken (98 menit)
 Nobita no Ritoru Stoo woozu (98 menit)
 Nobita no Tetsujin Heidan (97 menit)
 Nobita no Ryu No Kishi (91 menit)
 Nobita no parareru Saiyuki (90 menit)
 Nobita no Nihon Tanjou (100 menit)
 Nobita no Animaru Puranetto (100 menit)
 Nobita no Dorabian Naito (100 menit)
 Nobita no Kumo No Oukoku (100 menit)
 Nobita no Buriki No Rabirinsu (100 menit)
 Nobita no Mugensankenshi (100 menit)
 Nobita no Sousei Nikki (98 menit)
 Nobita no Midori No Kyojin Den (112 menit)
 Nobita to Ginga Cho Tokkyu (97 menit)
 Nobita no Neji Maki Shiti Bokenki (98 menit)
 Nobita no Nankai Daiboken (91 menit)
 Nobita no Uchu Hyoryuki (93 menit)
 Nobita no Taiyo Densetsu (93 menit)
 Nobita to Tsubasa Yushatachi (92 menit)
 Nobita to Robotto Kingudamu (81 menit)
 Nobita no Fushigi Kaze Tsukai (83 menit)
 Nobita no Wannyan Jikuden (85 menit)
 Nobita no Kyoryuu 2006 (107 menit)
 Nobita no Shin Makai Daibōken ~Shichinin no Mahō Tsukai~ (112 menit)
 Nobita no Shin Uchu Kaitakushi (102 menit)
 Nobita no Ningyo Daikaisen (99 menit)
 Nobita no Shin Tetsujin Heidan Habatake Tenshi Tachi (108 menit)
 Nobita no Kiseki No Sima Animaru Adobencha (100 menit)
 Nobita no Himitsu dogu Museum (104 menit)
 Shin Nobita no Daimakyo
 Stand by Me Doraemon
Dano inggih punika salah satunggaling festival ageng ingkang kalampahan ing dinten kaping 5 wulan kaping 5 kalender Imlek ing Koréa. Festival ugi dipunsebat suri/surin-nal ("dinten kaping 5"). Angka 5 miturut kapitadosan tradhisional Koréa kalebet angka kanthi sipat ingkang saé saéngga dipunpitadosi bilih nalika tanggal 5 wulan 5, sipat-sipat mau kempal kanthi gunggung ingkang kathah piyambak. Kajawi punika, dipunpitados ugi bilih wonten ing dinten mau aktivitas akasa dumugi ingkang puncakipun. Ing dinten mau, angin Koréa sansaya panas lajeng mlebet ing mangsa panas.

Sajarah 

Sajarah karaméan Dano kaserat wonten ing cathetan-cathetan sajarah kuna ingkang nyerat babagan rakyat Tiga Karajan mastani festival punika "suri" ingkang ateges "roda". Rakyat punika damel kué saking glepung beras ingkang dipuncampur kaliyan godhong artemisia saéngga warninipun dados ijo lan dipundamel wujud roda. Wonten prakiraan bilih nama festival punika asalipun saking dhaharan mau. Festival kuna punika dipunwarisaken dumugi sapunika wonten ing Koréa lan bènten kaliyan festival ingkang dipunwontenaken ing Cina. Salah satunggaling variasi dano ing provinsi Gangwon inggih punika Gangneung Danoje (Festival Dano Gangneung) sampun dipunlestantunaken minangka salah satunggaling Karya Agung Warisan Budaya Lésan lan Nonbendawi Manungsa UNESCO.

Kathah tradisi Dano ingkang dipunwontenaken ing Koréa sapunika dipunwarisaken saking periode Dinasti Joseon, nanging sapérangan sampun ical. Dumugi ing pungkasan periode dinasti punika para mantri ing kabinèt karajan damel tepas lan dipunparingaken kanggé raja minangka bebungah. Lajeng raja mbagi-mbagi sadaya tepas mau dhateng para pejabat lan andhapanipun ing astana. Kipas-kipas tersebut dinamakan dano buchae (kipas dano). Tabib ingkang nyambut damel wonten ing klinik pura damel jehotang lan okchudan kanggé dipunsajèkaken dhateng raja lan para mantri. Jehotang punika tonik ingkang kadamel saking larutan madu ingkang dipungodhog sareng kaliyan plum garing (omaeyuk) lan bumbon crakèn, déné okchudan punika pil kasarasan ingkang dipunlapisi bubuk kanthi warni emas.

Wonten ing griyanipun rakyat, saben kulawarga nyerat sapérangan seratan mawi tinta abrit lan dipuntèmpèl wonten ing papan nama gerbang mlebet kanthi ancas nggusah arwah ingkang ala. Seratan punika dipunparingi nama Dano bujeok utawi tangkal Dano. Sami kados wonten ing griyanipun para warga, wonten ing gerbang astana ugi dipuntèmpèl Dano mawi tinta abrit ingkang muni "ing dinten kaping 5 wulan kaping 5", Chi You mawi kepala wesi, janggut wesi, tutuk abrit, lan ilat abrit badhé mbrantas 404 jinis lelara lajeng berkah swarga lan kabegjan bakal melimpah. Meni aturan ingkang kedah dipunlampahi tanpa kasep utawi boten kaleksanan".

Ugi pirsani 
 Duan Wu
 Kalender Koréa

Cathetan suku 

 

Fèstival ing Koréa
Budaya Koréa Kidul
Nuraini Sukoningrum Tamam utawa kang luwih misuwur Nina Tamam (lair ing Surabaya, Jawa Timur, 29 Maret 1975) ya iku penyanyi lan mantan personel grup vokal Warna. Wong wadon kang ngakune ora seneng fashion duwé rasa nasionalisme kang dhuwur kanggo nagarané.

Karièr 
Lahir mawa anak barep saka musisi senior, Tamam Husein, mula kapinterane Nina ora prelu digawé mamang manèh. Nina tahu dadi juara siji Pista Musik YMI taun 1989 lan anggota County Chorus ing Easton, Amérikah Sarékat taun 1992. Tahun 1995, Nina nggabung ing grup vokal Warna, kang digawé déning Bapakne dhéwé. Nina bareng karo Warna ngentokake 3 album, Dalam Hati Saja (1998), Cinta (2000) lan The Best of Warna (2003), sadurungr dhèwèké dientokake 23 Maret 2005 kanggi nglakoni karir solo.

Nina akhire ngentokake album solo kang judhule Nina kang dirilis 6 Mèi 2005. Album iki kasusun saka 10 tembang pop, genre kang gampang ditampa déning masarakat. Lagu "Ya... Ya... (Aku Bahagia", ciptaane Dewiq, dadi single kapisan. Ora ketinggalan bapakne, Tamam Husein mèlu nyumbangake lagu kang judhule "Kembali Padamu"

Saliyané nyanyi, Nina uga tahu maen sinétron kang judhule Deasy (SCTV, 1995), ngisi acara Parade Kulawarga Berbakat (Indosiar, 1996) lan presenter Ekspresi (Indosiar, 1997). Nina uga tahu dadi penyiar Radio ing I-Radio mawa nggawakake acara Life Cycle of Music ing Universitas Katolik Atmajaya nggenteniTika Panggabean. Ing acara oof air iku dhèwèké ngewawancarani Melly Goeslaw.

Saiki bareng karo Rieka Roeslan, Iga Mawarni, Andien lan Yuni Shara nggawé kelompok vokal kang anggotane wong lima banjur dijenengi 5 Wanita.

Lakune Urip 
NIna nikah karo wong lanang keturunan Toraja-Jawa, Erikar Lebang ing tanggal 29 Agustus 2002.

Album 
 Nina (2005)

Iklan TV 
 Teh Sariwangi 1995-2002
 Bodrexin 2003-2004
 Rinso 2005-2006
 Gaga 2007-Kini
 Molto

Cathetan suku 

Penyanyi Indonésia
Lair 1975
Walter Sydney Adams inggih punika salah satunggaling astronom saking Amérika ingkang miyos wonten ing tanggal 20 Dhésèmber 1876 lan séda ing tanggal 11 Mèi 1956.

Biografi
Walter Sydney Adams miyos wonten ing Antioch, Turki saking tiyang sepuhipun Lucien Harper Adams kaliyan Nancy Dorrance Francis Adams, lan lajeng dipunbeto pindhah dhateng Amérikah Sarékat wonten ing taun 1885. Piyambakipun lulus saking Dartmouth College ing taun 1898, lajeng piyambakipun nerasaken sekolahipun wonten ing Jerman. Sasampunipun wangsul malih dhateng Amérikah Sarékat, piyambakipun miwiti padamelanipun ing babagan astronomi lan puncak kariripun inggih nalika piyambakipun dados direktur Mount Wilson Observatory.

Pokok studinipun ingkang paling dipunremeni inggih punika kanggé nliti ing babagan spektrum lintang. Piyambakipun makarya wonten ing spektroskopi srengéngé lan lajeng manggihaken malih gegayutan ing antawisipun garis spektrum lan magnitudo mutlak saking satunggaling lintang. Piyambakipun saged nedahaken spektrum ingkang saged dipun-ginakaken kanggé nemtokaken punapa satunggaling lintang ingih kalebet lintang raksasa utawi lintang kerdil. Ing taun 1915, piyambakipun miwiwti sinau bab pengampingipun Sirius lan manggihaken dhata, sanajan ta ukuranipun namung sakedhik langkung ageng saking bumi, nanging rainipun lintang punika langkung padhang per ékan ambanipun tinimbang srengengé lan punika minangka massanipun srengéngé ingkang ageng. Minangka satunggaling lintang salajengipun lajeg lintang punika dipunkenal dados lintang kerdil kanthi cahya warna pethak. Sesarengan kaliyan Theodore Dunham, piyambakipun saged manggihaken wontenipun karbon dioksida ingkang kiyat wonten ing infra abrit saking spektrum Venus.

Adams séda ing yuswa 79 taun wonten ing Pasadena, California.

Penghargaan
Walter Sydney Adams sampun naté pikantuk kathah penghargaan saking kathah lembaga, ing antawisipun inggih kados makaten:
 Gold Medal of the Royal Astronomical Society ing taun 1917.
 Henry Draper Medal saking National Academy of Sciences ing taun 1918.
 Anggota Kehormatan saking American Academy of Arts and Sciences (1922
Bruce Medal ing taun 1928.
Henry Norris Russell Lectureship ing taun 1947.
 Nama satunggaling asteroid, inggih punika 3145 Walter Adams.
 Satunggaling nama kawah wonten ing Mars.
 Kawah Adam wonten ing bulan inggih dipunparingi namanipun piyambakipun sesarengan kaliyan John Couch Adams lan Charles Hitchcock Adams.

Cathetan suku

 Asimov's Biographical Encyclopedia of Science and Technology, Isaac Asimov, Doubleday & Co., Inc., 1972, ISBN 0-385-17771-2.
 F. Wesemael, A comment on Adams' measurement of the gravitational redshift of Sirius B Royal Astronomical Society, Quarterly Journal (ISSN 0035-8738), 26, Sept. 1985, 273-278

Winasis Amérikah Sarékat
Lair 1876
Rafael Pereira da Silva (; umum dikenal minangka Rafael utawa Rafael da Silva) ya iku juru main bal-balan saka nagara Brasil, saiki main kanggo Manchester United. Panjenengané racaké main minangka bèg tengen, nanging uga bisa main ing sayap tengen. Panjenengané sadulur kembar saka fabio, sing saiki main kanggo Queens Park Rangers.

Réferènsi

Pranala njaba 
Profile at ManUtd.com
Rafael Da Silva Profile  The Official PFA website

Lair 1990
Wong urip
Pamain bal-balan Brasil
Pamain Manchester United FC
Sohrab Bakhtiarizadeh (سهراب بختيارى‌زاده) lair ning Noor Abad 11 September 1972, yakuwi bèg  kang main ning klub Saba Battery.

Pranala njaba 

Sohrab Bakhtiarizadeh at TeamMelli.com

Bakhtiarizadeh, Sohrab
Bakhtiarizadeh, Sohrab
Lair 1972
Petrus Alphonsi utawi ingkang ugi dipunsebat Peter Alfonsi inggih punika satunggaling dhokter Yahudi saking Spanyol, satunggaling pujangga, astronom, lan polemicist ingkang dados Kristen. Petrus Alphonsi miyos wonten ing Musa Sephardi ing abad kaping 11, ing Huesca (satunggaling kitha ingkang taksih mlebet péranganing al Andalus, Spanyol Islam). Piyambakipun inggih umat nasrani lan dipunbaptis ing Huesca ing dinten Santo Petrus, 29 Juni 1106.
Petrus inggih miyos minangka tiyang Yahudi nalika piyambakipun dalem wonten ing al Andalus, lan lajeng misuwur sasampunipun piyambakipun mlebet agami kristen.

Wonten ing Dialogus Alphonsi, dipuncariyosaken manawi piyambakipun naté tingakan dhateng Inggris minangka magister ing seni liberal. Piyambakipun dumunung mapinten - pinten taun ing Inggris. Kawontenanipun Alfonsi wonten ing nagara kulonan ing  taun taun sadèrengipun paring  kontribusi wonten ing ngèlmu Arab ing wewengkon kasebat ing taun 1120 nan lan salajengipun. Piyambakipun lajeng asring pirembagan bab astronomi sesarengan kaliyan Walcher of Malvern. Petrus lulus saking sistem Arab ing babagan astronomi. Lajeng kekalihipun kolaborasi lan ngasilaken satunggaling karya ngengingi gerhana.

Alfonsi saged misuwur amargi piyambakipun gadhah tigang dasa cariyos ingkang kaserat ing basa Latin ing purwakaning abad kaping 12. Karya punika inggih awujud kempalan cariyos oriental ingkang ngewrat karakter moral ingkang dipunalih aksarakaken saking basa Arab, Pèrsi, lan Sansekerta. Sapérangan cariyosipun ingkang saged narik kawigatosanipun para pamaos inggih asalipun saking Panchatantra lan Arabian Nights, kalebet bunderan cariyos "Sinbad the Sailor" lan "The Tale of Attaf". Cariyos punika dipunwedalaken kanthi sapérangan model didaktik ingkang lajeng dipundadosaken conto déning pujangga sanèsipun ing tengahing abad kalih welas.
Kathah kolektor ingkang remen kaliyan karyanipun Alfonsi ingkang populer lan kalebet bahan kajian studi ingkang narik  kawigatosan minangka bahan kajian sastra komparatif. Karya punika inggih kanthi irah- irahan disciplina Clericalis. Karya punika inggih wigatos sanget kawontenanipun kanggé ngicalaken cahya wonten ing migrasi dongèng, lan wigatos sanget kanggé bahan kajian folklor. Karya punika ugi dipunalihaksarakaken dhateng basa Prancis, Spanyol, Jerman, lan Inggris.

Karyanipun
 Dialogus contra iudaeos
 Disciplina clericalis
 De dracone, wondene ing karya punika piyambakipun nindakaken kalkulasi ewahing lintang - lintang.
 De Astronomia, ngewrat wontenipun garis- garis astronomi dhedhasar sistem kalender Arab, Pèrsi (Iran), lan Latin. Kanthi wontenipun sistem- sistem kalender mau lan dipunbiyantu kanthi wontenipun satunggaling astrolabe, punika ingkang saged damel mungking kanggé ngetung kanthi pas kados pundi posisinipun srengéngé, bulan lan gangsal planit ingkang sampun misuwur ing wekdal mau.
 Carta a los peripatéticos franceses.

Cathetan suku

Yahudi-Spanyol
Ahli astronomi
Abisin Abbas (), langkung misuwur kanthi asma Andjar Asmara, inggih punika salah satunggaling panyerat sandhiwara lan sutradara filem. Saderengipun dados panyerat lan sutradara, panjenenganipun naté dados manggalaning ariwarta Doenia Film (1929-1932). Ing taun salajengipun, Andjar mlebet ing jagading sandhiwara kanthi ndhèrèk grup Dardanella. Dados sutradara filem Kartinah (1940), Dimata lan Anggrek Bulan (1948), sarta Gadis Désa (1949).

Seratanipun Andjar naté dipunterbitaken ing kalawarti Bintang Hindia ingkang dipunpimpin Parada Harahap, lan Oetoesan Melayoe. Lajeng Andjar pindhah dhateng Medan lan mimpin harian Sinar Deli, dados anggota redhaksi harian Sinar Soematra. Sasampunipun punika, Andjar kondur dhateng Jakarta, mimpin kalawarti Doenia Film, satunggalipun panerbitan kagunganipun tiyang Walanda. Andjar lajeng medal saking penerbitan kasebat lan dherek pakempalan sandhiwara Dardanella ingkang dipunpimpin Piedro, satunggalipun warga Ruslan. Taun 1937 ndamel kelompok énggal ingkang dipunparingi nama "Bolero". Andjar ugi naté mimpin kalawarti tengah wulanana "Poestaka Timoer", ingkang dipunterbitaken Kolff-Bunning. Nalika jaman Jepang, Andjar njumenengaken rombongan sandhiwara "Tjahja Timoer". Sasampunipun proklamasi, aktif malih ing babagan pers, kanthi nerbitaken harian "Perjoeangan Rakjat" ingkang alamatipun ing Purwakarta, kalawarti "Varia" ingkang dipunterbitaken ing Jakarta.

Filmografi 

 Kartinah (1940) – sutradara lan penulis
 Noesa Penida (1941) – sutradara lan penulis
 Djauh Dimata (1948) – sutradara lan penulis
 Anggrek Bulan (1948) – sutradara
 Gadis Désa (1949) – sutradara lan penulis
 Sedap Malam (1950) – panyerat
 Pelarian dari Pagar Besi (1951) – panyerat
 Mangsa Bunga di Selabintana (1951) – panyerat
 Dr Samsi (1952) – panyerat
 Noesa Penida (Pelangi Kasih Pandansari) (1988) – panyerat

Pranala njawi 
Anjar Asmara

Cathetan suku 

Artikel mawa basa krama
Lair 1902
ingkang ugi dipunmangertosi minangka Alfraganus ing bangsa kulon nan, inggih punika satunggaling astronom saking Pèrsi, ingkang ugi salah satunggaling astronom Muslim saking Sunni, lan salah satunggaling astronom ingkang misuwur ing abad kaping 9. Lan ing bulan wonten satunggaling kawah ingkang ugi dipunparingi nama kawah Alfraganus sasampunipun kawah punika kapanggih déning piyambakipun.

Biografi
Alfraganus inggih sampun naté ndhèrèk panaliten kanggé ngétang diameter saking bumi kanggé ngétang ngginakaken busur meredian ingakng dawa, sesarengan kaliyan tim ilmuwan ing sak ngandhaping patronase saking al Ma'mun ing Baghdad. Salajengipun piyambakipun pindhah dhateng Kairo, déné ing mrika pyambakipun nyusun satunggaling risalah ngengingi astrolabe kirang langkung ing taun 856. Wonten ing mrika, piyambakipun ugi ngawasi pembangunan ageng Nilometer ing pulo al Rawda (ing Kairo ingkang dangu) ing taun 861.

Karya-karyanipun
Piyambakipun inggih ndhèrèk panaliten kanggé nngukur diameter bumi sesarengan kaliyan tim ilmuwan science ing sak ngandhapipun pamarentahanipun al Ma'mun wonten ing Baghdad. Bukunipun ingkang ngrembag babagan astronomi bab the celestial motions''', ingkang dipunserat ing taun 833, inggih punika ngrembag babagan ringkesan deskriptip kompeten saking Ptolemy. Buku punika inggih sampun dipunalih aksarakaken ing basa Latin ing abad kaping kalih dasa lan dados misuwur sanget ing Éropah ngantos periodenipun Regiomontanus.
Bukunipun ingkang kanthi irah- irahan Kitāb fī Jawāmiʿ ʿIlm al-Nujūm ( A Compendium of the Science of the Stars) utawi Elements of astronomy on the celestial motions, inggih dipunserat ing udakawis taun 833, inggih punika satunggaling ringkesan deskriptif kompeten Ptolemy Almagest, déné tetep ngginakaken asiling panemu lan aji- aji revisi astronom Islam saderengipun.  Buku punika inggih dipunalih aksarakaken dhateng basa Latin ong abad kaping kalih welas lan sanget dipunemut- emut lan misuwr sanget ing Éropah ngantos wekdal pamarentahanipun Regionontanus. Seserepan bab Dante Alighieri ing bab astronominipun Ptolemaic, kaserat cethah wonten ing bukunipun "Divina Commedia" saha karya- karya sanèsipun kados ta Convivio'', inggih bok bilih ugi dipunpendhet sasampunipun maos saking karyanipun Alfraganus. Ing abad kaping pitulas, orientalis Walanda, Jacon Golius medalaken versiseratan mawi basa Arab wonten ing wujud manuskrip ingkang piyambakipun pikantuk saking laladan wétan, kanthi pertalan énggal ing basa Latin lan kathah cathetanipun.

Cathetan suku
inggih punika satunggaling papan ingkang awujud padusan toya panas kanggé tiyang umum ingkang mapan wonten ing Jepang . Tiyang ingkang gadhah kekajengan siram kedah mbayar kanggé béaya mlebet papan punika. Antawisipun padusan kakung lan putri punika wonten ing papan ingkang kapisah. Setunggal bak siram dipun-ginakaken kanggé kungkum sesarengan pinten-pinten tiyang. Miturut Undang-Undang Pemandian Umum (Kōshū Yokujō-hō) Pasal 1, fasilitas padusan umum punika pikantuk ngginakaken toya panas ingkang dipunumubaken piyambak, toya mawi mineral saking tuk (mata air) panas, toya saking onsen, lan sanèsipun. Miturut undang-undang sanèsipun, ingkang ngemunah padusan punika saged narik béaya siram kanggé pangguna jasa padusan umum.

Tatanan papan 

Sapérangan ageng sentō gadhah tatanan papan ingkang sami kaliyan diagram wonten ing sisih tengen. Wonten ing sanginggilipun lawang mlebet punika dipunpasang noren ingkang sinerat mawi aksara hiragana u tawi kanji  ingkang dipunwaos minangka yu (toya panas).

Papan siram tiyang kakung lan papan siram tiyang èstri punika dipunandharaken kanthi cetha wonten ing papan pitedahan. Wonten ing diagram, papan kanggé siram tiyang kakung punika mapan wonten ing sisih kiwa déné papan siram kanggé tiyang èstri punika mapan wonten ing sisih tengen.
 (1) Wonten ing pérangan ngajeng, ing sisih tengen lan kiwa lawang sentō mlebet asring wonten taman kanthi ukuran ingkang alit.
 (2) Ing sisih kiwa lan tengen lawang mlebet punika wonten rak sepatu lan papan wadhah kanggé payung kanggé para rawuh.
 (4) Tiyang ingkang gadhah kekajengan siram dipuntampi déning penjaga ingkang lenggah wonten ing panggung inggil ingkang dipunwastani bandai (papan kanggé lenggah penjaga). Papanipun bandai punika wonten ing tengahing lawang mlebet ruwang gantos kakung lan lawang mlebet ruwang gantos èstri. Bibar mbayar beaya mlebet, tiyang ingkang badhé siram mapanaken busana lan rasukanipun wonten ing ruwang gantos (datsuiba).
 (3) Rak busana kanggé nyimpen busananipun para rawuh.
 (5) Papan kanggé tilem bayi (dipunsiapaken ing ruwang gantos èstri)
 (6) Kran toya panas lan toya ingkang adhem utawi pancuran. Saderengipun mlebet ing bak siram, tiyang kedah siram lan ngresiki awak rumiyin ngginakaken toya saking kran.

 (7) Bak kanggé kungkum ing toya panas. Ing témbok punika kadang kala dipunpasang papan pitedahan ingkang ngajaraken kados pundi siram kanthi cara Jepang lan pepeling ngresiki awak ing bak siram.
 (8) Bahan bakar.
 (9) Boiler.
Wonten ing ruwang gantos padatanipun sampun cumawis otomat pengecer utawi lemari ès ingkang nyade unjukan adhem lan kadang kala wonten ès krim ugi.

Cathetan suku

Ugi pirsani 
 Furo
 Onsen
 Jjimjilbang

Pranala njawi 

 Mandi Ala Jepang, artikel olèh H.B. Supiyo, edisi Senin, 06 Juli 2009, SWA Sembada online. Diakses 05 November 2009.
 Etiket mandi di Jepang 
 Sejarah sentō 

Arsitektur Jepang
Budaya Jepang